গেল মাসে একই দিন চাঁপাইনবাবগঞ্জের ৪ উপজেলায় বজ্রপাতে ১০ জন মারা যাওয়ার পর শনিবার বিকেলে আবারও সদর, গোমস্তাপুর ও নাচোল উপজেলায় বজ্রপাতে নিহত হয়েছে তিন শিশুসহ ৭ জন নিহত হয়েছে। এসময় আহত হয়েছে অপর ১ জন।    নিহতরা হচ্ছে, সদর উপজেলার নারায়নপুর  ইউনিয়নের বাতাসীর মোড় এলাকার ধুল্লুর রহমানের স্ত্রী টগরী বেগম টগা (৩৮) ও নাচোল উপজেলার মমিনপাড়া গ্রামের আব্দুল কুদ্দুসের শিশু পুত্র ইসমাইল (১০), গোমস্তাপুর উপজেলার বোয়ালিয়া ইউনিয়নের কাশিয়াবাড়ি দুর্গাপুরের আনোয়ারা খাতুন (৪৫), বাঙ্গাবাড়ি ইউনিয়নের শ্যামপুর গ্রামের আব্দুল বারিক (১২), ব্রজন্নাথপুরের বুজরুখ আলী (২৪), সন্তোষপুরের আশা খাতুন ও শিবগঞ্জ উপজেলার জগন্নাথপুরের আতাউর রহমান (৩৮)।  পুলিশ ও স্থানীয় সুত্র জানিয়েছে, শনিবার বিকেলে বৃষ্টির সময় মাঠে গরু আনতে গিয়ে এবং আম কুড়ানোর সময় এরা নিহত হয়। বজ্রপাতে আহত  নাচোলের মমিনপাড়া গ্রামের রিজিয়া খাতুন (৩৫) নামের এক গৃহবধুকে নাচোল উপজেলা স্বাস্থ্য কেন্দ্রে ভর্তি করা হয়েছে।